钦定古今图书集成/理学汇编/学行典/第250卷 > 刘有纶
## 钦定古今图书集成/理学汇编/学行典/第250卷 > 刘有纶

按《扬州府志》：“刘有纶，字耿。”先世山西河津人，以盐
䇲籍江都。兄弟八人，登乙榜者三。纶举孝廉三十馀
年，安贫著书，不入公府。昆弟皆饶富，而纶独贫，讲学
河汾，远近弟子负笈者甚众。郡太守知其清苦，以事
属处分，意欲助其资，纶力却之。时叶台山、文湛持、董
思白、黄石斋闻纶名，皆造其门。纶为筹军国边储，悉
得要领。著有《上叶相公言当世要务，书》《三忠诗文》，《诚
明绪言》，《盐法条议》。